Надмагільны помнік Якубу Коласу

Надмагільны помнік Якубу Коласу — помнік на Вайсковых могілках у Мінску, пастаўлены ў 1970 годзе на магіле класіка беларускай літаратуры Якуба Коласа (1882—1956). Аўтарамі помніка з’яўляюцца скульптары У. Ананька, М. Якавенка, архітэктар М. Мызнікаў.

 Апісанне 
Уяўляе сабой выцягнуты па вертыкалі 4-метровы гранітны блок з няроўнымі гранямі. У верхняй частцы яго — скульптурны партрэт пісьменніка, вырашаны ў абагульненай пластыцы. Своеасаблівы эфект дасягнуты пры дапамозе рознай апрацоўкі каменю. Матавая светла-шэрая паверхня скульптурных форм кантрастна вылучаецца на фоне больш цёмных па тону грубых сколаў. Ніжняя частка блока з факсімільным подпісам Я. Коласа мае гладкую паверхню. Кампазіцыйнае спалучэнне архітэктурных і скульптурных форм, выбар прапорцый, дакладнасць пластычнай характарыстыкі надаюць помніку манументальую выразнасць.

 Літаратура 



 Спасылкі 


Катэгорыя:Надмагільныя помнікі
Катэгорыя:Помнікі Якубу Коласу
Катэгорыя:Будынкі і збудаванні Міхаіла Мызнікава
Катэгорыя:1970 год у Мінску
Катэгорыя:Творы Уладзіміра Ананькі
Катэгорыя:Творы Мікалая Якавенкі
Катэгорыя:Помнікі Мінска
Катэгорыя:Вайсковыя могілкі (Мінск)